Guilhèm Rainòu

**Guilhèm Rainòu** o simplament **Rainòu** (*Reinòu* en nòrma mistralenca) cridat **Guilhèm Rainòl** en lengadocian e conegut coma **Guilhem Rainol d'At** (var. *Guillem*) en òc ancian, èra un trobador nascut a Ate (totjorn rarament cridat "At") que florissiá de 1180 au sègle XIII. Se'n conserven quatre composicions d'atribucion segura.

## Biografia

Tenen pauc de datas seguras d'aquest trobador. Guilhem Rainòu èra probablament lo *Guilelmus Ranoli*, un dei signataris coma testimòni d'un document d'Anfós II de Provença en 1209.

Dins lo manuscrit trobadorenc nòrd-italian D (1254, ara a la Biblioteca Estense, Modena), lo poèma *A tornar m'er enquer al primer us* es atribuïda a *Guillems Rauols*, probablament una error ortografica de *Guilhem Rainol*. Endacòm mai aqueu quitament obratge es atribuït a Tomier e Palaizi, Bertran de Bòrn o Bertran lo Filh.

Se sap pauc o res de la vida de Guilhèm Rainòu. Dins una tençon ambé Guilhèm Magret, son interlocutor alludís que Guilhèm Rainòu era monge e  abandonèt la vida religiosa (*de la claustra·us vim eixir* "vos avèm vist sortir dau claustre" v. 25-6), causa que ditz Magret e repetís un autre còp (en mai de dire qu'es calb e a "cara de boc" vv. 41-7). Cau destacar lei rimas malaisidas d'aqueu debat, qu'obliga Guilhèm Magret a ne trobar tanben. Lei pròprias òbras de Guilhèm alludisson una inclinacion religiosa. Dins lei sirventés *L'aissatz m'era de chantar*, s'ataca ai rics, que descriu umiliats per lei clèrgues.

Seis òbras mai interessantas balhan pasmens un apercebut de sa personalitat e de sa vida familiala: sei cançons leugieras *Quant aug chantar lo gal sus en l'erbos* e *Auzir cugei lo chant e.l crit el glat* èran de tençons fingidas e umoristicas compausats ambé sa femna e qu'explican de discussions e de problèmas familialas.

### Vida
Segon la vida, fo un cavalier de la vila d'At(e) que fo un bon trobador de sirventés e èra temut per totei lei barons per sei sirventés incisius. La vida indica tanben que *fez a toz sos sirventes sons nous* ("fasiá musica nòva per totei sei sirventés"), causa qu'aurián fach notar perque lei sirventés prenon abitualament la musica e l'estructura metrica d'una pèça ja existenta. Totun s'es pas conservat la musica de cap de pèça d'aqueste trobador. Maugrat que la vida ditz que fasiá sirventés sus lo rei d'Aragon e lo comte de Tolosa, se n'es pas conservat cap d'aquelei.

## Òbras
Se conservan 4 composicions d'atribucion segura de Guilhèm Rainòu d'At(e).

### Tençons
* (231,1)  *Auzir cugei lo chant e l crit e l glat*
* (223,5 = 231,3) *Magret, pujat m'es el cap* (amb Guilhèm Magret)
* (231,4) *Quant aug chantar lo gal sus en l'erbos*

### Sirventés
* (231,2) *Laissatz m'era de chantar*

### Òbras d'atribucion pas segura
**A tornar m'er enquer al primer us*

## Veire tanben
### Bibliografia
* Martí de Riquer, *[https://web.archive.org/web/20181004155501/http://ccuc.cbuc.cat/record=b1640696~S23*cat Los trovadores. Historia literaria y textos]*. Barcelona: Ariel, 1983, vol. 3, p. 1236-1246 [Comentari, i edició i traducció al castellà de tres composicions i de la vida]
#### Repertoris
* Guido Favati (editor), *Le biografie trovadoriche, testi provenzali dei secc. XIII e XIV*, Bologna, Palmaverde, 1961, pàg. 327
* Martí de Riquer, *Vidas y retratos de trovadores. Textos y miniaturas del siglo XIII*, Barcelona, Círculo de Lectores, 1995 p. 264-265 [Reproducció de la vida, amb traducció a l'espanyol, i miniatures dels cançoners I i K]
* Alfred Pillet / Henry Carstens, *Bibliographie der Troubadours* von Dr. Alfred Pillet [...] ergänzt, weitergeführt und herausgegeben von Dr. Henry Carstens. Halle : Niemeyer, 1933 [Guilhem Rainol d'At és el número PC 231]

### Articles connèxes
*Lista de trobadors e trobairises
### Liames extèrnes
* https://web.archive.org/web/20231205015910/https://www.rialto.unina.it/BdT.htm
* http://trobadors.iec.cat/autors_obres_d.asp?autor=Guilhem%20Rainol%20d%27At
* http://troubadours.byu.edu/Mss/PC/PC-231/231%20-%20Guillem%20Rainol%20d'At.htm

## Nòtas e referéncias
### Nòtas

### Referéncias